# bezañ ar wirionez gant unan bennak
## Brezhoneg
### Etimologiezh

    Diwar ar verb bezañ, ar ger-mell strizh ar, an anv-kadarn gwirionez, an araogenn gant hag unan bennak.

### Troienn verb

bezañ ar wirionez gant unan bennak /Distagadur ?/
* lavarout gwir
** 1,500 vloas a ioa dija m'edo an Ilis catholic o teski d'ar bed petra renker da gredi ha da ober evit mont d'ar Baradoz, pa en em lakeas ar Brotestantet da brezec en he enep ha da lavaret n'edo ket mui ar virionez ganthi. — (Gabriel Morvan, Feiz ha Breiz, 3 Du 1865, p. 316b.)
** Goude holl, ar wirionez 'oa gantañ. — (Jarl Priel, Va Zammig Buhez, Al Liamm, 1954, p. 44.)
** Mont a ris evelato ha war an taol... e welis e oa ar wirionez ganti. — (Jarl Priel, Va Buhez e Rusia, Al Liamm, 1955, p. 15.)
** Veig ha Nouel Morvan e oa ar wirionez ganto o daou. — (Youenn Drezen, Skol louarn Veig Trebern, eil lodenn, Al Liamm, 1973, p. 114.)
** « Marteze, emezi outi hec'h-unan, en ur grenañ hag en ur ruziañ tro-ha-tro gant atiz ha mezh ar pec'hed, emañ ar wirionez gant ar vaouez-se. » — (Langleiz, Romant ar Roue Arzhur/levrenn I : Marzhin, Al Liamm, 1975, p. 18.)
** « Me 'bari 'mañ ar wirionez ganit. » — (Youenn Drezen, Itron Varia Garmez, Skrid ha Skeudenn, 1941, Al Liamm, 1977, p. 24.)

#### Gerioù heñvelster

* bezañ ar gwir gant unan bennak

#### Troidigezhioù

* galleg : avoir raison
* saozneg : (to) be right
* spagnoleg : tener razón